Яўгенія, дачка Юліі Цімашэнка, падмяніла маці на яе пасадзе. Яўгенія, здаецца, вырашыла ўсур’ёз пайсці ў палітыку. Яе дэбютам стаў выступ на з’ездзе Еўрапейскай народнай партыі — інтэрнацыянале еўрапейскіх кансерватараў 7 снежня ў Марселі. У гэтае аб’яднанне таксама ўваходзіць партыя Юліі Цімашэнка “Бацькаўшчына. Выступаючы на форуме, дачка экс-прэм’ера Украіны ад імя маці папрасіла Еўропу падвоіць высілкі па набліжэнні Украіны да ЕС і заклікала еўрапейскую супольнасць увесці санкцыі супраць адміністрацыі Віктара Януковіча.